A Day at the Races (Queen)
A Day at the Races je 5. studijski album britanske rock grupe Queen izdan 10. decembra 1976. godine. Prvi je album koji je grupa u potpunosti sama producirala i također prvi snimljen bez producenta Roya Thomasa Bakera. Album je doživio veliki uspjeh. Dostigao je 1. mjesto na top-listama u Velikoj Britaniji, Japanu i Holandiji a u SAD-u 5. mjesto na top-listi Billboard 200 i prodan u zlatnom tiražu dok je u slijedećim godinama dostigao platinasti tiraž. Prvi singl sa ovog albuma, Somebody to Love/White Man je izdan 12. novembra 1976. godine.